open-index/open-wikipedia-markdown huggingface dataset:
Oberea oculata

**Toflekket seljebukk** (*Oberea oculata*) er en bille som tilhører familien trebukker (Cerambycidae). Den finnes bare på Østlandet i Norge.

## Utseende

En middelsstor (15–21&nbsp;mm), svært slank, mørkgrå trebukk, pronotum oransje med to svarte flekker. Den er lett å kjenne på fargen. Antennene er mørke og tydelig kortere enn kroppen. Hodet er svart, rektangulært sett ovenfra. Pronotum er rektangulært, litt bredere enn langt. Dekkvingene er lange, slanke og parallellsidige, en tanke bredere enn pronotum, skifergrå, tett besatt med svarte flekker. Beina er korte og oransje.

## Levevis
Larvene utvikler seg i levende, tynne greiner og skudd av selje og andre vier-arter.  Unge, raskvoksende skudd, for eksempel renninger som kommer opp fra stubber, er foretrukket. Hunnen gnager av skuddet slik at toppen visner, og legger ett egg like under brekken. Larven gnager en 30-40 centimeter lang gang nedover i skuddet. Utviklingen tar to år. De voksne billene finnes i juli-august, og eter av seljas blader.

## Utbredelse
Arten er utbredt i Europa og i Sibir. I Norge finnes den bare på Øst- og Sørlandet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  – ca. 315 arter i Europa
******* Stammen Phytoeciini 
******** toflekket seljebukk, *Oberea oculata* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Oberea oculata''

## Eksterne lenker
*
Bekken (andre betydninger)

**Bekken** kan vise til:

*Bekken – en del av skjelettet hos virveldyr
*Bekken (sykepleie) – en rund eller avlang beholder
*Bekken (musikk) – et slaginstrument
*Bekken (geomorfologi) – en større trauformet fordypning i jordoverflaten
*Bekken (geologi) – et basseng i jordskorpen fylt med sedimentsavleiringer.

**Bekken** forekommer som stedsnavn flere plasser i Norge, og er også et relativt vanlig etternavn.
Einar Skjervold

**Einar Skjervold** (1939–2015) var en norsk elektroingeniør, yrkesskolelærer og politiker (H).

Han var sønn av gårdbruker Peter Skjervold og hustru Kirsten Margrete Kvam. De bodde i Stod før de i 1951 overtok gårdene Sundfær og Sakshaugvang ved Straumen på Inderøy, som hans farfar Peter Skjervold hadde kjøpt i 1916.

Han gikk Den militære forskole i Trondheim, radiotelegrafistskole på Jørstadmoen, ingeniørhøgskole i Köping i Sverige og en rekke kurs innen blant annet elektronikk og pedagogikk. Skjervold var radiotelegrafist i utenriksfart, teknisk assistent i Forsvarsstaben, lærer i elektrofag ved Fosen yrkesskole og Stjørdal videregående skole samt praksislærer for Statens yrkespedagogiske høgskole. Mellom 1988 og 1991 var han markedsdirektør i Køfri AS, et datterselskap av teknologibedriften Micro Design AS.

Skjervold var formann i Norsk Faglærerlag 1980–1984 og 1986–1988, og styremedlem i Akademikernes Fellesorganisasjon.

Han stilte på Anders Langes Partis liste i Nord-Trøndelag i stortingsvalget 1973, men var aldri medlem av partiet. Han meldte seg inn i Høyre i 1989. Skjervold var medlem av Stjørdal kommunestyre og leder i teknisk hovedutvalg 1992–1995, deretter medlem av Nord-Trøndelag fylkesting og leder i hovedutvalget for utdanning 1995–1999. Skjervold var Høyres 1. kandidat til Stortinget fra Nord-Trøndelag ved valget i 1993. Partiet fikk ikke noe mandat fra fylket.

Skjervold tegnet også kommunevåpenet for Bjugn kommune, som ble godkjent av Kongen i statsråd i 1989.

Han bosatte seg i Stjørdal i 1970 og døde der i 2015, etter kort tids sykdom. Han var gift og hadde barn.

## Referanser
Deprogrammering

**Deprogrammering** refererer til handlinger som forsøker å tvinge en person til å bryte lojalitet til en religiøs, politisk, økonomisk, eller sosial gruppe. Blant de metoder som kan benyttes er også drastiske grep som kidnapping og tvang. Lignende handlinger som gjennomføres uten fysisk tvang, kalles ''exit''-rådgivning. Metoder og praksis som dette, som har sitt opphav i særlig USA, er meget kontroversielle ved at andre enn personen det gjelder tar beslutninger om personen på tvers av og i motsetningen av religionsfrihet og borgerrettigheter.

## Fremgangsmåter
Bøker skrevet av deprogrammerings-utøvere og *exit*-rådgivere fremhever viktigheten av å overbevise den som skal «deprogrammeres», om at de faktisk har vært påvirket av tankekontroll (eller «hjernevask»).

## Se også
*Tankekontroll

## Referanser


## Eksterne lenker
* «Brainwashing and Mind Control Controversies», *Center for Studies on New Religions*
VM i ishockey for menn 2010

**VM i ishockey i 2010** var det 74. verdensmesterskapet i ishockey i regi av Det internasjonale ishockeyforbundet. Lag som representerte til sammen 48 land deltok i verdensmesterskapet på de fire nivået dette ble arrangert på. For første gang i historien deltok også et lag fra De forente arabiske emirater. Resultatene i mesterskapet var også kvalifisering til Ishockey-VM 2011.

## Plasseringer
### Elite

### Divisjon I

### Divisjon II

### Divisjon III

## Elitedivisjonen
 
VM for elitedivisjonen ble arrangert i Tyskland mellom den 7. og den 23. mai 2010. Det var det 74. verdensmesterskapet i ishockey. Åpningskampen 7. mai 2010 mellom Tyskland og USA ble spilt på Veltins-Arena med 77&nbsp;803 tilskuere, verdensrekord for ishockey.

**Gruppe A**
*
* — *degradert til [[Ishockey-VM (divisjon I)|division I]] for [[Ishockey-VM 2011|2011]]*
*
*

**Gruppe B**
*
* — *degradert til [[Ishockey-VM (divisjon I)|division I]] for [[Ishockey-VM 2011|2011]]*
*
*

**Gruppe C**
*
*
*
*

**Gruppe D**
*
*
*
*

## Divisjon I
:*Utdypende artikkel: [[Ishockey-VM 2010 (divisjon I)]]*
Division I av Ishockey-VM 2010 ble avholdt mellom den 17. og den 25. april 2010. Deltakerne var delt inn i to grupper. Gruppe A ble spilt i Tilburg i Nederland. Gruppe B ble spilt i Ljubljana i Slovenia

**Gruppe A**
*
*
*
* — *degradert til [[Ishockey-VM (divisjon II)|division II]] for [[Ishockey-VM 2011|2011]]*
*
* — *kvalifisert til [[Ishockey-VM 2011 (elite)]]*

**Gruppe B**
* — *degradert til [[Ishockey-VM (divisjon II)|division II]] for [[Ishockey-VM 2011|2011]]*
*
* — *kvalifisert til [[Ishockey-VM 2011 (elite)]]*
*
*
*

## Divisjon II
:*Utdypende artikkel: [[Ishockey-VM 2010 (divisjon II)]]*
Division II ble avholdt mellom den 10. og den 17. april. Deltakerne ble delt inn i to grupper. Gruppe A ble spilt i Mexico by i Mexico. Gruppe B ble spilt i Tallinn i Estland.

**Gruppe A**
*
*
*
* 
* — *kvalifisert til [[Ishockey-VM (divisjon I)|division I]] for [[Ishockey-VM 2011|2011]]*
* — *degradert til [[Ishockey-VM (divisjon III)|division III]] for [[Ishockey-VM 2011|2011]]*

**Gruppe B**
* — *kvalifisert til [[Ishockey-VM (divisjon I)|division I]] for [[Ishockey-VM 2011|2011]]*
*
* — *degradert til [[Ishockey-VM (divisjon III)|division III]] for [[Ishockey-VM 2011|2011]]*
*
*
*

## Division III
:*Utdypende artikkel: [[Ishockey-VM 2010 (divisjon III)]]*
Division III ble avholdt mellom den 14. og den 18. april 2010. Deltakerne ble delt inn i to grupper.
Gruppe A ble spilt i Kockelscheuer i Luxembourg. Gruppe B ble spilt i Jerevan i Armenia.

**Gruppe A**
*
*
* — *kvalifisert til [[Ishockey-VM (divisjon II)|division II]] for [[Ishockey-VM 2011|2011]]*
*

**Gruppe B**
* — *diskvalifisert*
*
* — *kvalifisert til [[Ishockey-VM (divisjon II)|division II]] for [[Ishockey-VM 2011|2011]]*
*

## Kilder
* Resultater www.hockeyarchives.info
Ivar Refsdal

**Ivar Anfinnsen Refsdal** (1866–1939) var en norsk lektor og kartograf. Han fokuserte på kart som læringsmateriell, og hans atlaser og veggkarter var standardutstyr i norsk skole i flere generasjoner.

## Biografi
Refsdal var sønn av lærer og stortingsrepresentant Anfinn Refsdal (1839–1920). Han ble uteksaminert fra Hamar lærerskole i 1885, og var lærer i Jondal, Arnafjorden og Arendal før han kom til Foss skole i Kristiania i 1901.

I 1902 ga han ut *Atlas for Skole og Hjem*, som fikk rosende omtale for sitt nyskapende valg av fargelegging og skraveringsteknikker. Senere reviderte han dette til et større skoleatlas, som kom ut i 1906 og ble brukt i skolene i nærmere 60 år. Han tegnet også en omfattende serie skoleveggkarter, som etter hvert ble enerådende på markedet. I 1926 trakk han seg tilbake fra læreryrket for å vie seg helt til karttegning. I tillegg til egne utgivelser, tegnet han et stort antall kart for oppslagsverk, almanakker og lærebøker, deriblant *[[Illustreret norsk konversationsleksikon]]*, *[[Norges historie fremstillet for det norske folk]]* og *Halvorsen & Larsens Lommealmanak*.

Refsdals karter er utmerket pedagogiske, og preges av tydelige, grafiske fremstillinger med klare farger og mange innfelte detaljkart. Han var også en dyktig kalligraf, og alle stedsnavn på kartene var håndskrevet. Refsdal var også en aktiv kunsttegner. Han skrev flere dikt og noveller som ble trykket i tidsskrifter, men de ble aldri publisert samlet.

Etter Refsdals død overtok hans sønn Anfinn Refsdal (1897–1956) ajourføringen av kartverkene. Fra 1957 ble verkene ajourført av Kjeld Brækhus (1911–2001).

En stor mengde papirer etter Ivar Refsdal oppbevares i dag ved Vik Lokalhistoriske Arkiv i Vik.

## Utgivelser
* *Atlas over Norge for Skole og Hjem*, Grieg, Bergen (1898)
* *Atlas for Skole og Hjem*, Aschehoug (1902)
* *Refsdals skolekart over Norge* (1:3.000.000),  Aschehoug (1904, 26. utg. 1971)
* *Refsdals skolevægkarter*, Aschehoug:
** Nordlige Norge 1:800.000 (1903)
** Sydlige Norge 1:800.000 (1903)
** Norges amtsindelinger 1:1.600.000 (1903)
** Skandinavien 1:2.000.000 (1903)
** Mellem- og Syd-Europa 1:2.175.000 (1904)
** Europa 1:5.000.000 (1904)
** De britiske øer 1:2.175.000 (1904)
** Den østlige Halvkugle 1:19.200.000 (1905)
** Den vestlige Halvkugle 1:19.200.000 (1905)
** Sydamerika 1:12.500.000 (1905–1962)
** Nordamerika 1:12.500.000 (1905–1956)
** Afrika 1:12.500.000 (1905)
** Asien 1:12.500.000 (1905)
** Australien 1:12.500.000 (1905–1956)
** Norge med Sverige og Danmark 1:200.000 (1911, 8. utg. 1970)
** Det sydlige Norge 1:400.000 (1914, 1965)
** Nordland 1:400.000 (1927, 1954)
** Troms, Finnmark 1:400.000 (1928, 1954)
* *Skole-Atlas*, Aschehoug (1906, 25. utg. 1965)
* *Aschehougs kart over Kristiania/Oslo* 1:15.000 (1914, 18. utg 1947)
* *Norge i Vestelommeformat*, Aschehoug (1926, 4. utg. 1949)

## Referanser


## Eksterne lenker
* 
* Digitaliserte atlas av Ivar Refsdal i Nasjonalbiblioteket.
* Ivar Refsdal i Norsk biografisk leksikon.
Moderne språk

Som **moderne språk** regnes i undervisnings- og skolesammenheng språkfag som omhandler levende språk, i motsetning til døde språk som gammelgresk og latin. De sistnevnte kalles ofte klassiske språk. I det norske skolevesenet har det tradisjonelt blitt gitt undervisning i de moderne språkene engelsk, tysk og fransk. I dag gis det også undervisning i andre moderne språk, som spansk og russisk.
Drøbak Tennisklubb

**Drøbak tennisklubb** ble stiftet 2. oktober 1974 og har cirka 250 medlemmer (2009). Klubben disponerer fire utendørs grusbaner i Oberst Eriksens vei på Høyås ved Heer, rett nord for Drøbak i Frogn kommune. I 1984 ble anlegget utvidet med klubbhus og tennishall med to innendørsbaner.

## Eksterne lenker
* Drøbak tennisklubbs nettsider
Sametinget (Finland)

**Sametinget i Finland** (finsk: *saamelaiskäräjät*, nordsamisk: *sámediggi*, enaresamisk: *sämitigge*, skoltesamisk: *sää´mte´ğğ*) er en representativ folkevalgt forsamling for samer i Finland. Det er et selvstendig besluttende organ innenfor justisministeriets forvaltningsområde.

Sametinget i Finland har sete i Enare, og er plassert i det samiske kultursenteret Sajos nær det samiske museet Siida. 

Samene i Finland har kulturelt selvstyre innenfor sitt bosetningsområde som er definert som kommunene Utsjok, Enontekis, Enare og den nordlige del av Sodankylä. Det finske sametinget har ansvar for samenes kulturelle selvstyre. Viktige oppgaver er samenes språk og kultur, skole og læremidler, samt utnyttelse av landområder.

Sametinget ble opprettet i 1996 og avløste samedelegasjonen (svensk: delegationen för sameärenden, finsk: *saamelaisvaltuuskunta*) som ble opprettet i 1973.

Sametinget har 21 representanter som velges hvert fjerde år. Hver av de fire kommunene som utgjør samenes bosetningsområde, skal ha tre representanter. Alle samer som er myndige finske statsborgere, er stemmeberettiget ved valget av sametinget. Som same regnes enhver person som selv regner seg som same, forutsatt at enten han selv, en av hans foreldre eller en hans besteforeldre har hatt samisk som morsmål eller at han er etterkommer etter en person som er oppført som fjell-, skogs- eller fiskerlapp i jordebøker eller manntall.

Et samarbeid mellom de nordiske sametingene er organisert gjennom Samisk parlamentarisk råd (nordsamisk: *Sámi parlamentáralaš ráđđi*).

## President

## Referanser


## Eksterne lenker
* 
* 
* FINLEX, Lov om sametinget, 1995
* FINLEX, Lov om samedelegasjonen, 1990
* ''Uppslagsverket Finland'', Sametinget
Entrisme

**Entrisme** er en trotskistisk strategi, som opprinnelig ble anbefalt av Lenin da han foreslo for de engelske kommunistene å melde seg inn i Labour, som går ut på at medlemmene av et trotskistisk parti melder seg inn i en annen organisasjon, av enten kommunistisk, revolusjonær, sosialistisk  eller reformistisk retning, og arbeider internt i partiet for å verve medlemmene til sitt eget parti. Strategien er som regel tidsbestemt ut fra en analyse av om trotskistene kan vinne flere medlemmer. Hvis de kommer frem til at de ikke kan, melder de seg ut av det andre partiet. Entrisme kan/blir også brukt i forhold til organisasjoner på en slik måte at trotskistiske partier melder seg inn under en bevegelses banner, og bruker deretter denne bevegelsen til å verve medlemmer for seg selv.

## Eksterne lenker
* «Problems of Entrism» ved Ted Grant med en introduksjon av Peter Taaffe og ulike skrifter av Lev Trotskij som ble publisert i pamflett av gruppen Militant-tendensen.
Thor Alex Kappfjell

**Thor Alex Kappfjell** (født 20. september 1966, død 6. juli 1999) var en norsk oljearbeider som var kjent for BASE-hopping. Han omkom i en BASE-ulykke i Kjerag.

Han er kjent for å ha hoppet fra utsiktstaket til det sørlige tårnet på World Trade Center i New York i 1999. I 1998 hoppet han fra 86. etasje på Empire State Building og fra 61. etasje på Chrysler Building. Kappfjell hoppet fra mer enn 200 fjell og bygninger i sin karriere.

## Kilder
* «Daring New York Jumper Killed in Norway»,  *[[The New York Times]]*  7. juli 1999.
* Gregorian, Dareh.  «Sky Diver Gets Jump on Law; ‘Human Fly’  Defies Rudy in Leap off Twin Towers», *[[New York Post]]*  26. mars 1999
* Gregorian, Dareh.  «Leaper Files Chute, Uh, Suit vs. ‘Extra’»,  *[[New York Post]]*  8. april 1999.  
* «Parachutist is Arrested After Trade Center Leap»,  *[[The New York Times]]*  27. mars 1999.
Olapade Adeniken

**Olapade Adeniken** (født 19. september 1969 i Osogbo) er en tidligere friidrettsutøver fra Nigeria. Sammen med Oluyemi Kayode, Chidi Imoh og Davidson Ezinwa vant han sølvmedalje på 4x100&nbsp;m under 1992 i Barcelona. Under VM i friidrett 1997 tok Nigeria igjen sølv. Denne gangen løp Adeniken sammen med Osmond Ezinwa, Francis Obikwelu og Davidson Ezinwa. 

## Personlige rekorder
* 100 meter – 9.95 (1994)
* 200 meter – 20.11 (1992)

## Referanser


## Eksterne lenker
*
John Kennedy Toole

**John Kennedy Toole** (1937–1969) var en amerikansk forfatter fra New Orleans i Louisiana. Han er mest kjent for romanen *A Confederacy of Dunces*, som på norsk har fått tittelen *Tåpenes sammensvergelse.* 

## Biografi
Verneplikten avtjente han i Puerto Rico, der han var engelsklærer for spansktalende soldater tilknyttet USAs militære styrker.

I 1969 begikk Toole selvmord, etter å ha slitt med paranoia og depresjoner i lang tid. Hans psykiske lidelser skyldtes i alle fall langt på vei at han ikke lyktes i å få anerkjennelse som forfatter.

## Forfatterskap
Da han døde etterlot Toole seg to uutgitte romaner. 

### ''A Confederacy of Dunces''
Romanen *A Confederacy of Dunces* har blitt stående som Tooles sentrale verk. Sjangermessig er boken en pikaresk roman, der hovedpersonen legger ut på en reise – reelt eller i overført betydning – og må overvinne en rekke utfordringer og forulempelser på sin vei. Typisk for den pikareske romanen er at «romanhelten» har en rekke karaktertrekk som er egnet til å stille ham i et dårlig lys, og han fremstår ofte som latterlig. Likevel vinner han sympati hos leseren. *A Confederacy of Dunces* ble utgitt første gang i 1980. I 1981 ble han posthumt tildelt Pulitzerprisen for skjønnlitteratur for denne romanen. 

### ''The Neon Light''
Romanen *The Neon Light* ble utgitt posthumt i 1989, men Toole skrev den allerede som sekstenåring. Den ble filmatisert av regissøren Terence Davies, men spillefilmen fra 1995 fikk blandede anmeldelser og ble ingen publikumssuksess. 

### Oversettelser til norsk
I 1982 kom romanen *A Confederacy of Dunces* ut i norsk oversettelse, under tittelen *Tåpenes sammensvergelse : en roman fra New Orleans*. Den norske utgaven ble utgitt av Tiden Norsk Forlag, og var oversatt av Nils Werenskiold. I 2024 kom romanen ut på Pelikanen Forlag i en ny norsk oversettele. Tittelen på den nye oversettelsen er *Et forbund av idioter*, oversatt av Pil Cappelen Smith.

## Priser og utmerkelser
* 1981 – Pulitzerprisen for skjønnlitteratur

## Referanser


## Eksterne lenker
* 
*
Kinesisk Taipei under Sommer-OL 1984

**Kinesisk Taipei under Sommer-OL 1984**. 39 sportsutøvere fra Taiwan deltok i 13 sporter under Sommer-OL 1984 i Los Angeles. Det var første gangen sportsutøvere fra Taiwan konkurrerte for Kinesisk Taipei under et sommer-OL. Tidligere representerte de Republikken Kina. De kom på en delt 43.-plass med en bronsemedalje.

## Medaljer

## Medaljevinnerne
 
   
## Eksterne lenker
* Resultater og profilside  på sports-reference.com
Angela Lansbury

**Angela Brigid Lansbury** (1925–2022) var en britisk skuespiller og sanger med en karriere som strakk seg over åtti år. Hun er blant annet kjent som den nysgjerrige krimforfatteren og etterforskeren Jessica Fletcher i CBS' TV-serie *[[Jessica Fletcher]]* fra 1984 til 1996. Hun spilte også heks i Disney-filmen *[[Hokus Pokus Kosteskaft]]* og hadde stemmen til fru Potts i *[[Skjønnheten og udyret (1991)|Skjønnheten og udyret]]* fra 1991.

## Oppvekst og voksenliv
Lansbury var det første barnet til den engelske politikeren og forretningsmannen Edgar Lansbury og den irske skuespillerinnen Moyna Macgill. Hun hadde også tre søsken, Bruce og Edgar jr., som var tvillinger, og en halvsøster, Isolde «Zil» Donham, fra morens første ekteskap. Donham var en stund gift med den britiske skuespilleren Peter Ustinov. Bruce er TV-produsent og Edgar jr. er film, teater og TV-produsent. Lansburys far, Edgar Lansbury, døde av magekreft da hun var ni år. Hennes bestefar, George Lansbury, var partileder i Labour Party. Hun er i familie med den engelske animatøren og dukketeaterdirektøren Oliver Postgate og den australskfødte akademikeren og forfatteren Coral Lansbury, som er mor til den australske politikeren Malcolm Turnbull.

I 1945 giftet hun seg med Richard Cromwell, hun var da 19 og han 48. Ekteskapet varte ikke mer enn ett år; det viste seg nemlig at Cromwell var homofil.

I 1949 giftet hun seg med den britiskfødte skuespilleren og forretningsmannen Peter Shaw. De var gift i 54 år til Shaw døde i januar 2003. De fikk to barn sammen. Anthony Shaw, som var produsent i hennes TV-serie, *Murder, She Wrote*. Han er fortsatt i TV-bransjen. Hennes datter Deirdre er, sammen med sin mann, restauratører i West Los Angeles. Hun var også stemor til David Shaw, hennes manns sønn.

Lansburys nevø, David Lansbury, er gift med den amerikanske skuespilleren Ally Sheedy.

## Utmerkelser
Lansbury ble utnevnt til Commander (CBE) of the Order of the British Empire av Elisabeth II av Storbritannia i 1994. I 2014 ble hun forfremmet til kommandørdame (DBE) av samme orden. Hun ble derved adlet og fikk rett til å føre tiltaleformen *[[dame]]* foran sitt navn.

## Tony Awards
Angela Lansbury har vunnet fem Tony Awards.
* 1966 – Beste kvinnelige hovedrolle i en musikal for *[[Mame (musikal)|Mame]]*
* 1969 – Beste kvinnelige hovedrolle i en musikal for *[[Dear World]]* 
* 1975 – Beste kvinnelige hovedrolle i en musikal for *[[Gypsy]]*
* 1979 – Beste kvinnelige hovedrolle i en musikal for *[[Sweeney Todd (musikal)|Sweeney Todd]]*
* 2009 – Best Featured Actress in a Play for *[[Blithe Spirit]]*

## Filmografi (utvalg)
*1944 – *[[Gasslys]]*
*1945 – *[[Bildet av Dorian Gray (film)|Bildet av Dorian Gray]]*
*1962 – *[[Ruterdame dreper]]*
*1965 – *[[Jean Harlow – den platinablonde]]*
*1971 – *[[Hokus Pokus Kosteskaft]]*
*1978 – *[[Mord på Nilen (film)|Mord på Nilen]]*

## Referanser


## Eksterne lenker
* 
* 
* 
*  Angela Lansbury Archive of American Television Interview spilt inn 15. september 1998
Orange scene

**Orange Scene**, også kjent som **Canopy-scenen**, er den største av Roskilde Festivalens sju scener. Den er oppgitt til å romme ca 60.000 mennesker. Ifølge festivalens egen avis, **Orange Tidende**, ble publikumsrekord satt ved Radioheads opptreden i 2008. Konserten ble sett av nær 85.000 publikumere.

Den særegne fasongen på Orange scene er brukt som varemerke/logo for festivalen. Scenen har en lang forhistorie: Den ble produsert for Rolling Stones til deres europaturne i 1976 og var også brukt av Queen, før den ble kjøpt av stiftelsen i 1978. Den har siden vært i stiftelsens eie, men har vært gjenstand for to oppgraderinger. Første gang i 1983, da duken ble byttet ut, så i 2001, da hele scenen ble skiftet ut til en ny og større. Festivalen legger hvert år ned betydelige ressurser for at scenen skal ha det ypperste som er tilgjengelig av lyd og lys.

## Fakta om Orange Scene
*14 dager før festivalstart starter arbeidslaget med å reise Orange Scene.
*Teltduken er ett eneste stort stykke og veier hele 3,5 tonn.
*Det tar fire dager å rigge lys, to dager å klargjøre/rigge lyd.
*Ca 75 tonn mojo brukes til å lage de fire store pit's foran scenen.
*Frontbuevaktene deler ut ca 200.000 publikumskrus med vann i løpet av festivalen.
*Ca 800 frivillige medarbeidere står hvert år for produksjonen av Orange Scene.
Hurtigløp på skøyter under Vinter-OL 1998 – 1500 meter herrer

**1 500 meter herrer** var en øvelse i hurtigløp på skøyter under Vinter-OL 1998 og ble avholdt i M-Wave i Nagano den 12. februar 1998. 

44 utøvere fra 18 nasjoner deltok på distansen.

## Medaljevinnere

## Rekorder
Dette var gjeldende verdens og olympisk rekord før Vinter-OL i 1998:

Mye på grunn av at klappskøyter nå ble benyttet i forhold til forrige OL ble den olympiske rekorden senket betydelig og følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport
*  Nagano 1998 1500m men - Olympic Speed Skating på Olympic.org
*  Speed Skating at the 1998 Nagano Winter Games: Men's 1,500 metres  på Sports-reference.com/olympics
*  Distance result: Olympic Winter Games 1998 Men 1.500 metre Resultater på SpeedSkatingNews.info
*  Results of the 1998 Olympic Winter Games 1500 meters Men.
*  Results Olympic Games 1997/1998 Men - 1500m 12 Feb 1998 - Nagano http.ISU.html.infostradasports.com
*  Speed Skating - 1998 - Olympic Games Results - Men's 1500m - 12th February på The-Sports.org
*
Store Nordiske Konversations-Leksikon

***Store Nordiske Konversations-Leksikon*** er et nordisk leksikon på dansk med ca. 5000 kunstbilag og illustrasjoner i 26 bind. Leksikonet ble utgitt mellom 1916  og 1924 i København og Oslo, under redaksjon av P.A. Rosenberg og E. Amundsen.

## Referanser
Ebba

**Ebba** er et kvinnenavn med flere opprinnelser. Det er:
* en modern form av det gammelsvenske navnet *Eyba*, som har opprinnelse som en kortform av gammelhøytyske navn som begynte på *Egilb-* eller *Eylb-*. Dette navneleddet har opprinnelse i *agi*, «skrekk».
* en modern form av det gammelsvenske navnet *Ybba* som var en variant av *Eyba*.
* en kvinneform av mannsnavnet *[[Ebbe]]* som er en kortform av gammelhøytyske navn på Eber- («villsvin»), Egb-, Egilb-, Eylb- («skrekk») og Edelb- («adelig»), en dansk kortform av *[[Esbjørn]]* («gud» + «bjørn») og varianter av dette, eller en dansk kortform av *Ernbiorn* («ørn» + «bjørn»).

*Ebba* har svensk navnedag 6. mars og finlandssvensk navnedag 13. oktober.

## Utbredelse
Navnet *Ebba* har vært vanlig i Norge fra 2010-årene og hadde en popularitetstopp med 0,4 % i 2025.

*Ebba* er i dag et vanlig kvinnenavn i Sverige.

|}

## Kjente personer med navnet
Personene i listen er ordnet kronologisk etter fødselsår.
* Ebba Haslund (1917–2009), norsk forfatter
* Ebba Wergeland (f. 1946), norsk lege og forsker
* Ebba Bring, (f. 1958), norsk bildekunstner
* Ebba Forsberg (f. 1964), svensk sanger og skuespiller
*Ebba Andersson (f. 1997) Svensk langrennsløper

## Annen bruk av navnet
* Ebba Grön, svensk punk-band fra 1977

## Navnedag
*Ebba* har navnedag i flere land, oftest 13. oktober. Den norske navnedagen er .

## Referanser


## Eksterne lenker
*
Thorleif Andresen

**Thorleif Steinar Andresen** (1945–2022) var en norsk syklist, blant landets beste i sin idrett mellom 1962 og 1980.

Som sin syklende storebror Ørnulf Andresen representerte han Sagene IF.  I 1977 gikk han til Glåmdal SK. Han vant junior-NM tempo i 1962. Han vant tre kongepokaler for sine seire under NM i landeveissykling, først 50 km tempo 1964, senere fellesstarten i 1969 og 1971. Han vant også 4000 banesykling i 1964, samt femten lag-NM:  For Sagene vant han tre 170 km 1963-65 og ni lagtempo 1963-68 og 1971, 74 og 75.  For Glåmdal vant han tre ganger, 1977-79. Videre vant han Telemark rundt i 1971 og Tyrifjorden rundt 1974.

Han avslo  proff-tilbud fra det belgisk kulepennlaget *Bic* ledet av Jacques Anquetil i 1968.  Med Knut Knudsen avslo han kontrakt med  det italienske *Squadra Jolly Ceramica* i Padova høsten 1972. Atter i 1973-74 var han aktuell for det italienske  *Ferretti*, produsent av kjøkkenutstyr, der de svenske brødrene Fåglum var med. Internasjonalt fikk Andresen 5.-plass i 100 km lagtempo og 13. i landeveisrittet under Sommer-OL i 1968. Han fikk 4.-plass under Sommer-OL  i 1972 da han ble nr. 70 i landeveisrittet. Sist i Sommer-OL i 1976 ble han nr. 38 i fellesstart.

Hans beste VM-plassering er 17.-plass i 1974.  Ellers ble han nr. 18, 19 og 20 i årene 1965, 1975 og 1973. I 1974 vant han fire-dagersrittet i Berlin.
Hans gjeveste prestasjon var seieren i Rheinland-Pfalz i 1975.  Samme året ble han nummer ni og beste vesteuropeer i det 1800 km lange Fredsrittet.

I det sivile var han utlært maler, men jobbet senere som lærer i gymnastikk ved idrettslinjen på Ski videregående skole. 
Han trente  herrelandslaget til sykling under Sommer-OL 1992 var over, og Olaf Lurvik og Atle Kvålsvoll overtok.  I 1994 overtok han damene.  Ellers har han trent ymse lag som Bjørgvin, Drammen, Frøy og Follo.

## Utmerkelser
* *Gullplaketten* fra Norges Cykleforbund 1985

## Referanser


## Eksterne lenker
*
Christ Church Cathedral (Stanley)

**Christ Church Cathedral** i Stanley på Falklandsøyene er den sørligste anglikanske katedralen i verden. Den ble innviet i 1892 av biskop Stirling. Den er kjent for sin hvalbeinsbue («Whalebone arch») utenfor kirkebygget, oppført i 1933. Menigheten tilhører den anglikanske kirke og sognepresten rapporterer direkte til erkebiskopen av Canterbury.

Katedralen er bygget på tuftene av Holy Trinity Church som ble ødelagt av et torvskred i 1886.

Christ Church har status som katedral av historiske årsaker; kirken var frem til 1977 sete for biskopen på Falklandsøyene.

Katedralen er avbildet på reversen av alle falklandspundsedlene.

## Referanser


## Eksterne lenker
*
Svensktoppen-favoritter

***Svensktoppen-favoritter*** er et musikkalbum utgitt av Dizzie Tunes i 1970. Albumet inneholder svenske låter samt noen gruppen har laget selv.

## Sporliste
# «Sjung om kärlek»
# «Brittas restaurang»
# «Varför alla dessa frågor»
# «Ingenting är längre som förut»
# «En enkel sång om frihet»
# «Alvsborgsvisan»
# «Vit som en orkide»
# «Peter Pan»
# «Söta Belinda»
# «Långe Jan»
# «Leka med elden»
# «Sånt rår inte åren på»
Hurtigløp på skøyter under Vinter-OL 1998 – 5000 meter herrer

**5 000 meter herrer** var en øvelse i hurtigløp på skøyter under Vinter-OL 1998 og ble avholdt i M-Wave i Nagano den 8. februar 1998. 

32 utøvere fra 19 nasjoner deltok på distansen.

## Medaljevinnere


File:Romme-NK2003.jpg|Gianni Romme i 2003.
File:Rintje Ritsma (2006).jpg|Rintje Ritsma i 2006.
File:Bart Veldkamp portret (cropped).JPG|Bart Veldkamp


## Rekorder
Dette var gjeldende verdens og olympisk rekord før Vinter-OL 1998:

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport
*  Nagano 1998 5000m men - Olympic Speed Skating på Olympic.org
*  Speed Skating at the 1998 Nagano Winter Games: Men's 5,000 metres  på Sports-reference.com/olympics
*  Distance result: Olympic Winter Games · 1998 · Men · 5.000 Meter Resultater på SpeedSkatingNews.info
*  Results of the 1998 Olympic Winter Games 5000 meters Men
*  Results Olympic Games 1997/1998 Men - 5000m 8 Feb 1998 - Nagano http.ISU.html.infostradasports.com
*  Speed Skating - 1998 Olympic Games - Men's 5000 m - 8th February på The-Sports.org
* 
;Videoer fra YouTube.com
*  Lengde: 3  03 
*  Lengde: 1  18  34 
*  Lengde: 1  21 
*  Lengde: 1  14  05
Burmas raid i Thailand 1997

Den 28. februar 1997 forsøkte burmesiske tropper å raide en flyktningleir inne på Thailands territorium. Flyktningleiren skal ha vært fylt med etniske karenere. De burmesiske troppene møtte imidlertid motstand fra thailandske styrker, og trakk seg ut uten å ha oppnådd sine mål.

## Kilder

* http://articles.orlandosentinel.com/1997-02-28/news/9702280435_1_refugee-camp-burmese-thailand  February 28, 1997 PU NAM RAWN, THAILAND — Burmese soldiers crossed into Thailand on Thursday, trying to raid a makeshift refugee camp housing thousands of ethnic Karens, but Thai troops halted the operation.
EMEA

:*For andre betydninger av forkortelsen *'EMEA**, se: [[Det europeiske legemiddelbyrået]]''
**EMEA*' er en [[engelsk]] forkortelse for [[Europa]], [[Midtøsten]] og [[Afrika]] (engelsk: *Europe, Middle East, Africa*), og brukes særlig av internasjonale [[selskap]]er for å omtale eller behandle disse [[verdensdel]]ene som en samlet [[region]].

På samme måte benyttes "APAC" som en forkortelse for [[Asia]] og [[Stillehavet|Stillehavs]]-regionen (engelsk: *Asia-Pacific''). Definisjonen av APAC kan variere, men inkluderer vanligvis Øst-Asia, Sørøst-Asia, Sør-Asia, Australasia og Oseania.
EMA

**EMA** eller **Ema** kan vise til:

*EMA - en forkortelse for Det europeiske legemiddelbyrå
*EMA - en forkortelse for Evrovizijska melodija, den slovenske nasjonale finalen til Eurovision Song Contest
*Ema - en variant av kvinnenavnet Emma
Karla

:*For artikkelen om den russiske elva med samme navn, se [[Karla (elv)]].*
**Karla** og **Carla** er kvinnenavn dannet av mannsnavnet *[[Karl]]*, som har opprinnelse i norrøne *karl*, «fri mann».

## Utbredelse
*Karla* har svensk navnedag 28. januar.

*Karla* og *Carla* er i dag et vanlig navn blant annet i mange spansktalende land. *Karla* er et svært vanlig navn blant annet i Guatemala, Honduras og Costa Rica, mens *Carla* er svært vanlig på Cuba og Kapp Verde.

|}

## Kjente personer med navnet
Personene i listen er ordnet kronologisk etter fødselsår.
* Carla Bley (1938–2023), amerikansk jazzkomponist
* Karla Bonoff (f. 1951), amerikansk sanger
* Carla Bruni (f. 1968), italiensk modell og sanger
* Karla Homolka (f. 1970), canadisk kvinne dømt for drap
* Karla Siverts (1987–2016), norsk kokk

## Annen bruk av navnet
* Karla og Katrine, dansk familiefilm fra 2009

## Referanser


## Eksterne lenker
*
Jack in the Box

**Jack in the Box** har flere betydninger:

* Jack in the Box (restaurant)
* Jack in the Box (sang)
* Jack in the Box (band)
Anderz Døving

**Anderz Døving** (født  1962 i Stockholm) er norsk koreograf, dramatiker og sceneinstruktør.

## Biografi
Døving er utdannet koreograf fra Statens Balletthøgskole (1984–87), og debuterte med *Ragnarokk!* i 1988. 

Han startet dansekompaniet Andanse-kompaniet (senere Andanse Teatret) i 1989, hvor han koreograferte ballettene *Før Aske* (NRK 92), *Aftenlandet* (NRK 93), *Svanesjømysteriet*, *Quad* og *Danseenergi*.

Han startet The Norwegian Summer Dance Company i 1994, som satte opp gratis utendøs danseforestillinger i Oslo-regionen i 1995, 1996 og 1997. Den mest sette norske danseforestilling tre år på rad.

Døving har koreografert for en rekke kompanier, bl.a. *Mellom Amor og Psyche* (1994, basert på bildene til Edvard Munch) for Den Norske Opera, *Omnis Caro* (1993) for Nye Carte Blanche og *[[Haugstussa]] - 400 m. ballett* for åpningen av Dansescenen i København.

Døving har arbeidet som sceneinstruktør siden 1996, med bl.a. forestillingene *[[Snehvit]]*, *[[Askepott]]* og *Mirad – en gutt fra Jugoslavia* for Den Nationale Scene, *Rent* for Trøndelag Teater og *[[Tørres Snørtevold]]* for Rogaland Teater. Han satte opp "My Fair Lady" for Riksteatret i 1999 med bl.a. Wenche Foss og Bjørn Skagestad.

Anderz Døving var teatersjef ved Nord-Trøndelag Teater i perioden 2004–09, hvor han han også satte opp forestillingene *[[Rødhette]]*, *Kjærligheten er blå* (om Jacob Weidemann), *[[Jul i Blåfjell]]* og Ibsens *[[Sancthansnatten]]*.

Fra 2010 var Døving ansatt ved Nasjonalmuseet for kunst og Munchmuseet som prosjektleder for Edvard Munchs 150-årsjubileum.
## Referanser
Idar Karevold

**Idar Laurits Karevold** (født 4. desember 1942, død 13. april 2010) var en norsk musikkprofessor ved Norges musikkhøgskole. 

Karevold hadde i 1975 et opphold som gjesteforeleser ved Augsberg College. Siden var han ansatt ved Norges musikkhøgskole, fra 1976 som førsteamanuensis, og fra 2004 som professor. Han var i mange år musikkmedarbeider i *[[Aftenposten]]*. Han var også utdannet organist. 

I 2007 gav han ut en bok om Johann Sebastian Bachs *Sechs Sonaten*. Det var den første boken om disse sonatene siden Walter Emerys bok fra 1957. Karevold var også med på redigeringen av bind 1 i Norges musikkhistorie.

## Priser
I oktober 2009 mottok Karevold Kommandørtegnet av Finlands Løves Ridderorden. Han fikk samme måned Sibeliusprisen for 2009, utdelt i forbindelse med Oslo-Filharmoniens konsert i Oslo Konserthus.

## Bibliografi
* 2007: *J.S. Bachs Sechs Sonaten - Om deres tilblivelse, form og egenart * ISBN 8205208840

## Referanser
Taran L. Bjørnstad

**Taran Lysne Bjørnstad** (født 1966) er en norsk forfatter, oppvokst i Bærum. Hun har utgitt en rekke bøker for barn, ungdom og unge voksne. 

Hun har studert medievitenskap i London og Oslo, og er cand.polit. fra Universitetet i Oslo. Hun har arbeidet som medieanalytiker og forsker, med spesiell fokus på barn og ungdom. 

Fra 2017 til 2021 var hun leder av Norske Barne- og Ungdomsbokforfattere. Hun er styremedlem i Norsk barnebokinstitutt.

## Bibliografi
* *Gjør det vondt når babyen sparker*, barnebok, Cappelen (1994)
* *Nettsvermere* (Statens Filmtilsyn, 2002) om ungdom og internett.
* *Flaut*, ungdomsbok, Cappelen Damm (2004)
* *Salto*, ungdomsbok, Cappelen Damm (2006)
* *Sykehusboka*, Aschehoug (2007)
* *Dby*, ungdomsbok, Cappelen Damm (2009)
* *Nesten som før : 11 historier om å være omtrent 14* - medforfatter -  ungdomsbok, Cappelen Damm (2010)
* *Mot* - medforfatter - ungdomsbok, Cappelen Damm (2011)
* *Picassokvinnen*, ungdomsbok, Cappelen Damm (2012)
* *Krokodilletyven*, barnebok, Cappelen Damm (2014)
* *Sommer i Norge*, ungdomsbok, Aschehoug (2017)
* *Uke 40*, roman, Aschehoug (2023)
## Utmerkelser
* 2009: Riksmålsforbundets barne- og ungdomsbokpris, for ungdomsromanen *DBY*
* 2009: Nominert til Kulturdepartementets priser for barne- og ungdomslitteratur 2009, Litteraturprisen, for *DBY*
* 2023: Litteraturprisen, Kultur­­departementets priser for barne- og ungdoms­­litteratur, for *Uke 40*

## Referanser




## Eksterne lenker

* Presentasjon av Taran L. Bjørnstad i Forfatterkatalogen på Forfattersentrums nettsider
* Cappelen Damm: Taran L. Bjørnstad
MS «Eikern»

**MS «Eikern»** (tidl. «Beja Alfa») er en charterbåt som eies av Eikern Turisttrafikk A/L. I sommersesongen trafikkerer den innsjøen Eikeren i Buskerud og Vestfold mellom Vestfossen og Eidsfoss. Båten på 50 brt er 54 fot og ble bygget i 1971 som MS Sandhorn av Brødrene Aa Båtbyggeri, Hyen. Den har i senere år gjennomgått omfattende restaurering, og den kan ta opptil 63 passasjerer.
MS «Eikern» er ikke minst kjent for sine mange cruise med musikkunderholdning ombord.
Før den i mai 1997 ble fraktet landeveien fra Oslofjorden til Eikeren gikk den som skyssbåt på Nordlandskysten.

MS «Eikern» kan anløpe seks brygger på Eikeren: Vestfossen, Fossesholm, Sundhaugen, Hakavik, Thorrud og Eidsfoss.

## Referanser


## Eksterne lenker
* 
*
Annet

**Annet** er den syvende største øya i Scillyøyene utenfor kysten av Land's End i Cornwall, Storbritannia, og den nest største av de i alt 50 ubebodde øyene i øygruppen.

## Area of Outstanding Natural Beauty
Annet og de øvrige Scillyøyene fikk i 1975 status som Area of Outstanding Natural Beauty. 

Annet har et svært rikt fugleliv; øya er spesielt kjent for sin bestand av hekkende lundefugl. I klippene på øya er det mange huler som er laget av alkefugler, som hekker her hvert år. Det er ikke tillatt å gå i land på øya, men besøkende kan være med på sjøturer rundt reservatet for å se på fuglelivet. 

## Skipsforlis i 1743
Den 13. juni 1743 forliste skipet «Hollandia» ved Annet, og alle de 276 menneskene ombord mistet livet.

## Referanser


## Eksterne lenker
*
Ørnulf Andresen

**Ørnulf Reidar Wikstrand Andresen** (født 1944) er en norsk tidligere syklist, blant landets ypperste i perioden 1962-1969.

Som broren Thorleif Andresen representerte han Sagene IF og vant ni lag-NM: 170 km 1963-65 og lagtempo 1963-68.  Selv vant han Tyrifjorden rundt i 1969. Han representerte også landslaget, og i sykling under Sommer-OL 1968 ble han og laget nummer 5 i lagtempo, mens han selv fikk 56.-plass individuelt.  Samme året fikk han og det norske laget en etappeseier i Fredsrittet.

Han startet å jobbe for  Norges Cykleforbund i 1979, ledet lagtempolaget noen år frem til 1986, var sportssjef og i 1990 generalsekretær en kort periode. Videre avslo han i 1985 tilbudet om å trene Canada sitt landslag i sykkel.Utover 90-tallet var han høgskoledirektør ved Høgskolen i Gjøvik, kontorsjef ved Høgskolen i Hedmark,  saksbehandler ved Norges kommunal- og sosialhøgskole og studie- og organisasjonskonsulent i Hørselshemmedes Landsforbund. I perioden 2001-05 var han kjent som generalsekretær i Norges Astma- og Allergiforbund.  

I 2007 fikk han mastergrad i historie fra Universitetet i Tromsø. I 2020 tok han doktorgrad med avhandlinga *Lyktes Nasjonal Samlings kommuneprosjekt?* ved samme universitet.

## Referanser


## Eksterne lenker
*
Arsenjevka

**Arsenjevka** (russisk: Арсе́ньевка, til 1972: Даубихэ – *Daubikhe*) er ei elv i Primorskij kraj i Russland. Den er ei venstre sideelv til Ussuri, og er 294&nbsp;km lang med et nedbørfelt på .

Elva har utspring fra sørvesthellingen av Sikhote-Alin-fjellene, ved samløpet av tilløpselvene Dalnij og Zolotoj. Deretter renner den i nordøstlig retning gjennom et bredt dalføre, og munner ut i Ussuri nær landsbyen Beltsovo. Over sitt løp har elva et fall på 714 meter. 

Den største byen ved elva er Arsenjev.

## Referanser
Hedda Kise

**Hedda Kise** (født 1972) er en norsk journalist som var ansatt i TV2, blant annet som programleder i *[[God morgen Norge]]*. 

## Liv og virke
Hun bodde de første årene i København og flyttet deretter med den øvrige familie til Skien.   

Hun var utvekslingsstudent (American Field Service) i USA i 1989 med avgangseksamen og High School Diploma i USA. Deretter eksamen ved Skien videregående skole som privatist. Studier av fransk språk og kultur ved universitetet i Angers, Frankrike.  I 1993 tok hun fransk grunnfag ved Københavns Universitet og i 1994 statsvitenskap grunnfag ved Universitetet i Oslo.

Hedda Kise arbeidet med radio og TV i NRK fra 1994 til 1997 og var blant annet med på å starte opp de lokale tv-sendingene for Telemark, Vestfold, Buskerud og Østfold som programleder og vaktsjef. Hun har også arbeidet som reporter i *[[Dagsrevyen]]*.

I 1997 gikk hun til TV 2 der hun var programleder for program som *[[God morgen Norge]]*, *[[Turklar]]* og *[[Jenter på hjul]]*. For programserien *Turklar* mottok hun i 2005 BarneVaktens pris for «beste familieprogram».

I 2024 arbeidet hun med media og kommunikasjon i NORCAP.

## Programmer på TV
* NRK 4, 1996-97 - reporter, programleder og vaktsjef
* *[[Dagsrevyen]]*, 1996 - reporter
* *[[God morgen Norge!]]*, 1997-99 – programleder sammen med Øyvind Mund
* *[[God kveld Norge]]*, 1997-98 – programleder
* *[[Komplottet]]* (1998) (offer)
* *[[TV-aksjonen]]* for Plan, 1998 – programleder
* *[[Rebusløpet]]* (1999) (deltaker)
* *[[Gjennom nøkkelhullet]]* (1999) (deltaker)
* *[[Copacabana (TV-serie)|Copacabana]]* (2000) (gjest)
* *Underholdningsnyhetene*, 2000 – anker
* *[[Absolutt underholdning]]*, 2002 – reporter
* *Dyreriket*, 2002-2005 – programleder
* Nyhetene, 2002-2004 – anker
* *Turklar*, 2005 – programleder
* *Familieliv*, 2005 – programleder
* *Svigerdatter søkes*, 2006-2007 – programleder
* *[[Jenter på hjul]]*, 2010-2012 – programleder
* Artistgallaen for SOS Barnebyer, 2012 - programleder
* TV2 Sporty - gjør livet lettere, 2012-2014 - programleder

## Referanser


## Eksterne lenker
* 
*
Fabrikkhallen

**Fabrikkhallen** ligger i Malmøgata 2 i Oslo og er et konsertlokale for hovedsakelig lokale artister, men også større internasjonale artister ved anledning.
Fabrikkhallen var originalt ment å brukes som en industribygning da nazistene tapte 2. verdenskrig og avsluttet sitt bruk av bygningen som sentral for gestapo-offiserer.
Etter 11 år som symaskinfabrikk ble hallen omrenovert til bruk som statsbygg, men planene ble endret og det har siden 1956 vært privateid av en rekke forskjellige firmaer og investeringer.
Det blir hovedsakelig brukt som uteleiested for diverse event-firmaer og konsertlokale.

Fabrikkhallen var først et kjent sted i Oslo for jazz- og blues-artister, men ble senere mer populært for rock'n'roll og soul

I dag er det fortsatt fokusert innen de samme musikkformene, men også flere innslag av pop-musikk. Det er også blitt et populært sted for moteshow og lanseringsfester for filmer, cd-er, bøker osv.

## Kjente opptredener
*Alan Lomax – 1958
*Muddy Waters – 1958
*The Rolling Stones – 1963
*Woody Guthrie – 1969
*Dusty Springfield – 1977
*Popol Vuh (med Jahn Teigen) – 1981
*Mona Lisa T-bane – 1990
*Gitarkameratene – 1993
*Kurt Nilsen – 2003
Pukkahus

**Pukkahus** (engelsk: *Pucca housing*), også skrevet **puccahus**, viser til bosteder som er utformet for å være robuste (solide) og permanente. Begrepet *pukka* ( *pakkā*) kommer fra hindi og betyr «robust» og «permanent». Bokstavelig betyr *pukka* «kokt» eller «moden», i motsetning til  *kaccā* som betyr «ukokt» eller «umoden». Sistnevnte ord refererer til svakt konstruerte bygninger. Pukkahus er vanligvis laget av betong, stein, leirefliser og/eller metall, i motsetning til eldre hus laget av leire og organisk materiale. Disse byggemetodene er mer kostbare og arbeidskrevende enn mer tradisjonelle byggemetoder.

I India pågår det for tiden et storstilt prosjekt for å bygge pukkahus. Organisasjonen Indira Awas Yojana (IAY) ble opprettet for å hjelpe de fattige i landlige strøk over hele landet, og har ansvar for å bygge slike hus. I 2009 ble 267&nbsp;543 pukkahus bygget under IAYs ledelse. 

## Referanser


## Eksterne lenker
*  Homes through Jobs - Delivery of sustainable materials and skills for building pucca (solid + permanent) houses in rural areas
Norsk Forening for Elektro og Automatisering

**Norsk Forening for Elektro og Automatisering** (**NFEA**) er en ideell medlemsforening for bedrifter, institusjoner og enkeltindivider med virksomhet innen elektro- og datateknologi samt automatisering. NFEA ble etablert i 2018, etter sammenslåing av de to foreningene Norsk Forening for Automatisering (NFA), som ble stiftet i 1958, og  Industriens forening for elektroteknikk og automatisering (Ifea), som ble etablert i 1971.

## Formål og visjon
NFEA jobber med nettverksbygging, kompetanseutvikling og økt konkurranseevne for norsk industri.  NFEA er også opptatt av å sikre rekruttering til høyere utdannelse innen teknologi og realfag. NFEAs slagord er «Lidenskapelig opptatt av fremtidens kompetanse - gjennom læring, deling og nettverksbygging».

## Organisasjon
Organisasjonen består av et styre og en administrasjon med kontor i Kristiansand. Styret består av åtte personer samt en studentobservatør. Administrasjonen består av direktør og tre ansatte. Årsmøtet er øverste organ. 

NFEA har mer enn 350 medlemsbedrifter i tillegg til en rekke personlige medlemmer og studentmedlemmer. NFEA har også et eget ekspertpanel som skal styrker og sikre kvaliteten på NFEAs faglige tilbud  samt å bistå media i saker som angår ekspertens fagområde. 

## Æresmedlemmer og ærespris
NFEA har 22 æresmedlemmer per januar 2022. Foreningen utdeler NFEAs ærespris til personer som har gjort en lang og fortjenestefull innsats for foreningen og/eller elektro- og automatiseringsfagene.

## Internasjonale kontakter
NFEA er norsk medlemsorganisasjon for International Federation of Automatic Control (IFAC) og The Scandinavian Simulation Society (SIMS). 

## Referanser


## Eksterne lenker
* 
* 
*  IFAC
*  SIMS
Cecilia

**Cecilia** er et kvinnenavn dannet av det latinske kvinnenavnet *Caecilia*, som har opprinnelse i *caecus*, «blind».

## Utbredelse
*Cecilia* var et vanlig kvinnenavn i Tyskland i senmiddelalderen. *Cecilia* var også et vanlig navn i Norge i senmiddelalderen. Over 20 forskjellige personer med navnet er nevnt i Regesta Norvegica.

*Cecilia* var vanlig i England på 1200-tallet. Den engelske formen *Cecily* var vanlig fra 1300- til 1700-tallet.

Navnet *Cecilia* var mest brukt i Norge i 2000-årene og hadde en popularitetstopp med 0,1 % i 2008.

|}

## Navnedag
*Cecilia* har navnedag i flere land 22. november, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Cecilia Samartin (f. 1961), cubansk-amerikansk forfatter og psykolog
* Cecilia Bartoli (f. 1966), italiensk operasanger
* Cecilia Bowes-Lyon, grevinne av Strathmore og Kinghorne (1862 – 1938), britisk aristokrat og bestemor til Elizabeth II
* Cecilia Vennersten (f. 1970), svensk popsanger
* Cecilia Cheung (f. 1980), hongkongkinesisk skuespiller og sanger
* Cecilia Brækhus (f. 1981), norsk kickbokser og profesjonell bokser

## Annen bruk av navnet
* Cecilia, sang av Simon & Garfunkel
* Agnes Cecilia, roman av Maria Gripe
* Cecilia Lind, sang av Cornelis Vreeswijk (egentlig «Balladen om herr Fredrik Åkare och den söta fröken Cecilia Lind»).

## Referanser


## Eksterne lenker
*
Palmesus

**Palmesus** er en musikkfestival som avholdes på Bystranda i Kristiansand sentrum hver sommer. Festivalen ble startet av Leif Fosselie i 2009 og er en av nordens største musikk festvialer. Festivalen er kjent for å være scandinavias største strand festival og for sine headlinere over 2 dager med festing. 

I 2022 startet Palmesus også en ny festival med navnet Palmesus Junior. Festivalen ble laget som mål for å gi barn og familier en festival opplevelse som man normalt bare var for de eldre.

## Artister
### 2025

### 2024

### 2023

### 2022

### 2019

### 2018

### 2017

### 2016

### 2015

### 2014

### 2013

### 2012

### 2011

### 2010

### 2009

## Referanser


## Eksterne lenker
*